**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Obiectivul tematic 9 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general**

**Axa Prioritară 9 – CARE- Măsuri imediate pentru acordarea de sprijin cetățenilor proveniți din zona conflictului armat din Ucraina**

**Obiectivul Specific 9.2 - Suport tehnic pentru operaționalizarea CRPCSA Crevedia**

**GHIDUL SOLICITANTULUI - CONDIȚII SPECIFICE**

**Crearea condițiilor necesare îmbunătățirii asistenței oferite de către principalii actori responsabili cu integrarea migraților care vor beneficia de servicii în cadrul Centrului Regional de Proceduri și Cazare a Solicitanților de Azil Crevedia**

**2023**

**CUPRINS**

[**CAPITOLUL 1. Informații despre apelul de proiecte 3**](#_Toc137118529)

[1.1 Obiectivul tematic, axa prioritară, prioritatea de investiții, obiectiv specific, rezultate așteptate 4](#_Toc137118530)

[1.2 Tipul apelului de proiecte și perioada de depunere a proiectelor 4](#_Toc137118531)

[1.3. Activități eligibile 5](#_Toc137118532)

[1.4. Teme secundare FSE 6](#_Toc137118533)

[1.5 Teme orizontale 6](#_Toc137118534)

[1.6 Tipuri de solicitanți 6](#_Toc137118535)

[1.7 Durata proiectului 6](#_Toc137118536)

[1.8 Grup țintă 7](#_Toc137118537)

[1.9. Indicatori specifici de program 7](#_Toc137118538)

[1.10. Alocarea financiară stabilită 7](#_Toc137118539)

[1.11 Valoarea minimă și maximă a proiectului, rata de cofinanțare 7](#_Toc137118540)

[**1.11.1 Valoarea minimă și maximă a proiectului 7**](#_Toc137118541)

[**1.11.2 Contribuția proprie minima a solicitantului 8**](#_Toc137118542)

[**CAPITOLUL 2. Reguli pentru acordarea finanțării 8**](#_Toc137118543)

[2.1 Eligibilitatea solicitantului/ partenerilor 8](#_Toc137118544)

[2.2. Eligibilitatea proiectului 8](#_Toc137118545)

[2.3. Încadrarea cheltuielilor 8](#_Toc137118546)

[**CAPITOLUL 3. Completarea cererii de finanțare 9**](#_Toc137118547)

[**CAPITOLUL 4. Procesul de evaluare și selecție a proiectelor 9**](#_Toc137118548)

[**CAPITOLUL 5. Depunerea și soluționarea contestațiilor 9**](#_Toc137118549)

[**CAPITOLUL 6. Contractarea proiectelor – descrierea procesului 10**](#_Toc137118550)

# **CAPITOLUL 1. Informații despre apelul de proiecte**

**Context**

Solicitanții de azil și beneficiarii de protecție internațională sunt categorii de persoane a căror vulnerabilitate este generată de câțiva factori precum: exilul forțat din țările de origine, necunoașterea limbii române și a specificului cultural al societății gazdă, lipsa de informații cu privire la drepturile și obligațiile pe care le au în societate, lipsa actelor de studii sau a celor care să le certifice competențele profesionale.

Toate aceste aspecte specifice acestor categorii de migranți generează un risc crescut de excludere și marginalizare sociala indivizilor în parte, sau și mai grav a unor întregi comunități de străini.

Măsurile prevăzute de lege pentru realizarea integrării se referă la facilitarea accesului la o serie de drepturi economice și sociale, cum ar fi dreptul la muncă, la educație, dreptul la o locuință, dreptul la asistență medicală și asistență socială și la programele de integrare.

Conform Ordonanței Guvernului nr. 44/2004 privind integrarea socială a străinilor care au dobândit o formă de protecție sau un drept de ședere în România, precum și a cetățenilor statelor membre ale Uniunii Europene, Spațiului Economic European și ai Confederației Elvețiene, integrarea socială reprezintă procesul de participare activă a străinilor la viața economică, socială și culturală a societății românești. Politica privind integrarea socială a străinilor are ca obiectiv oferirea posibilității străinilor care au reședința sau domiciliul pe teritoriul României de a acumula un bagaj minim de cunoștințe şi deprinderi, în principal prin cursuri de limba română, programe de orientare culturală şi de consiliere, care să le permită să acceseze celelalte servicii şi politici sociale în condiții asemănătoare cu cetățenii români. Autoritățile publice centrale şi locale au rolul de a facilita acest proces.

Măsurile prevăzute de lege pentru realizarea integrării se referă la facilitarea accesului la o serie de drepturi economice şi sociale, cum ar fi dreptul la muncă, la educație, dreptul la o locuință, dreptul la asistenţă medicală şi asistenţă socială şi la programele de integrare. Fiecare actor instituțional este responsabil pe linia integrării străinilor în domeniul său de activitate, coordonarea şi monitorizarea politicii revenind Ministerului Afacerilor Interne, prin intermediul Inspectoratului General pentru Imigrări - IGI, care are şi atribuţia de a oferi anumite servicii specifice în scopul facilitării integrării în societatea românească a diferitelor categorii de străini, servicii grupate în cadrul programului de integrare. Programele de integrare se derulează în centrele regionale de proceduri și cazare a solicitanților de azil și sunt implementate de personalul propriu IGI, cu atribuții pe linie de asistență și integrare.

**Abordarea POCU cu privire la suportul tehnic pentru operaționalizarea CRPCSA Crevedia**

Conform Planului Național de Acțiune pentru implementarea Strategiei Naționale privind imigrația pentru perioada 2021–2024, România trebuie să asigure funcționarea centrelor necesare pentru furnizarea serviciilor pentru migranți. Infrastructurile existente sunt insuficiente mai ales în contextul în care se înregistrează creșteri semnificative ale cererilor de azil (9591 cereri în anul 2021 de la 2592 cereri în 2019) precum și în contextul fluxului migraționist generat de conflictul armat ruso-ucrainean (conform UNHCR în perioada februarie-august 2022 s-au înregistrat în România 59.000 cereri protecție temporară). În acest sens, în patrimoniul Inspectoratului General pentru Imigrări, începând cu anul 2018 a intrat și imobilul din Crevedia având ca destinație un nou centru de azil care să suplimenteze locurile deja existente, dar insuficiente, disponibile la nivelul Bucureștiului și a zonelor adiacente. În acest scop, prin Programul Operațional Capital Uman se va finanța realizarea documentației tehnice premergătoare întocmirii proiectului tehnic de execuție necesar extinderii capacității de cazare a IGI prin operaționalizarea Centrului Regional de Proceduri și Cazare a Solicitanților de Azil Crevedia și realizarea unei cercetări cu privire la profilul socio- economic, cultural și administrativ local în județul Dâmbovița și județul Ilfov, în vederea evaluării oportunităților de integrare în comunitatea locală a străinilor care vor beneficia de servicii de asistență în vederea integrării în cadrul CRPCSA Crevedia.

**1.1 Obiectivul tematic, axa prioritară, prioritatea de investiții, obiectiv specific, rezultate așteptate**

* **Obiectivul tematic 09 -** Promovarea incluziunii sociale, combaterea sărăciei și a oricărei forme de discriminare
* **Prioritatea de investiții 9.iv:** Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general
* **Axa Prioritară 9** - CARE- Măsuri imediate pentru acordarea de sprijin cetățenilor proveniți din zona conflictului armat din Ucraina
* **Obiectivul Specific 9.2 - Suport tehnic pentru operaționalizarea CRPCSA Crevedia**
* **Rezultat așteptat**

Rezultatul așteptat prin sprijinul financiar acordat în cadrul prezentului apel de proiecte este: *Realizarea documentației tehnice premergătoare întocmirii proiectului tehnic de execuție necesar operaționalizării Centrului Regional de Proceduri și Cazare a Solicitanților de Azil Crevedia și realizarea unei cercetări cu privire la profilul socio- economic, cultural și administrativ local în județul Dâmbovița și județul Ilfov, în vederea evaluării oportunităților de integrare în comunitatea locală a străinilor care vor beneficia de servicii de asistență în vederea integrării în cadrul CRPCSA Crevedia*

## **1.2 Tipul apelului de proiecte și perioada de depunere a proiectelor**

Acest apel este de tip non-competitiv, cu termen limită de depunere.

Elaborarea propunerii de proiect va urma fazele mecanismului non-competitiv menționate în Metodologia de verificare, evaluare și selecție a proiectelor în cadrul Programului Operațional Capital Uman 2014-2020, cu modificările și completările ulterioare. În faza 1, solicitantul transmite o Fișă de proiect (idee de proiect) care va fi analizată la nivelul AM POCU. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiecte validată.

**SISTEMUL INFORMATIC MySMIS 2014 VA FI DESCHIS ÎN DATA DE 03.07.2023 ORA 16.00 ȘI SE VA ÎNCHIDE IN DATA DE 07.07.2023, ORA 16.00.**

## **1.3. Activități eligibile**

În cadrul acțiunii prevăzute pentru realizarea OS 9.2, **prezentul apel de proiecte finanțează următoarele tipuri de acțiuni / activități eligibile:**

**Activitatea 1 (relevantă si obligatorie): Asigurarea asistenței tehnice de specialitate (servicii de consultanță) în vederea întocmirii documentației tehnice (caietului de sarcini) ce va sta la baza contractării serviciilor de realizare a proiectului tehnic de execuție necesar operaționalizării Centrului Regional de Proceduri și Cazare a Solicitanților de Azil Crevedia.**

În cadrul acestei activități se are în vedere întocmirea documentației de atribuire necesară contractării asistenței tehnice de specialitate (servicii de consultanță) și derularea contractului de prestări servicii de asistență tehnică de specialitate ce va sta la baza contractării serviciilor de realizare a proiectului tehnic de execuție recepționată.

**Activitatea 2 (relevantă si obligatorie): Contractarea serviciilor de specialitate în vederea realizării unei cercetări sociologice în vederea evaluării capacității de inserție/absorbție în regiunea Ilfov, Dâmbovița a străinilor care vor beneficia de servicii de integrare în cadrul Centrului Regional de Proceduri și Cazare pentru solicitanții de Azil Crevedia.**

Această activitate are în vedere realizarea unei cercetări ce va viza următoarele aspecte privind integrarea:

* considerații generale – gradul de includere a politicilor privind integrarea imigranților în cadrul politicilor sociale implementate la nivel regional;
* dimensiunea socio-economică – accesul migranților la asistență socială, locuințe, educație, piața forței de muncă, formare profesională, sănătate;
* dimensiunea socio-culturală – accesul la învățământ și cursuri de limba română, acomodare culturală și existența posibilităților de participare activă la viața socială a comunității locale;
* aspecte administrative – cunoașterea problematicii specifice integrării imigranților de către reprezentanții autorităților locale, a societății civile și a antreprenorilor/angajatorilor la nivel regional.

**NB. În cadrul prezentului apel de proiecte NU sunt finanțate acțiuni prin care sunt asigurate măsuri de intervenție directă la nivelul grupului țintă.**

**Solicitantul, in calitate de beneficiar al finanțării nerambursabile, este cel care își va asuma și va asigura sustenabilitatea proiectului. In acest scop, solicitantul va transmite odată cu cererea de finanțare si o Declarație pe propria răspundere privind asumarea responsabilității pentru asigurarea sustenabilității măsurilor sprijinite, declarație prin care solicitantul își asuma întreaga responsabilitate pentru asigurarea sustenabilității proiectului.**

## **1.4. Teme secundare FSE**

**Nu se aplică.**

## **1.5 Teme orizontale**

În cadrul proiectului trebuie evidențiată, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Egalitatea de șanse, non-discriminarea -** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general;
* **Promovarea egalității între femei și bărbați-**Promovarea egalității între femei și bărbați reprezintă un principiu de bază care contribuie la atingerea obiectivelor Strategiei Europa 2020. Pentru promovarea egalității de gen, acțiunile specifice includ intervenții care vizează îmbunătățirea inserției sociale și profesionale atât a femeilor – cu accent asupra femeilor provenind din medii sau grupuri dezavantajate, spre exemplu femeile de etnie romă, cât și a bărbaților – care vor contribui în mod direct la promovarea egalității de gen.
* **Utilizarea TIC și contribuția la dezvoltarea de competențe digitale**

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

## **Tipuri de solicitanți**

* **Ministerului Afacerilor Interne, prin structura de specialitate Inspectoratul General pentru Imigrări**

## **1.7 Durata proiectului**

Perioada de implementare a proiectului este de maximum 5 luni. La completarea cererii de finanțare în sistemul electronic va trebui evidențiată durata activității și sub-activităților incluse în proiect.

## **1.8 Grup țintă**

Prin Obiectivul Specific 9.2 se susține analiza profilului socio-economic, cultural și administrativ local, în vederea evaluării capacității de inserție/absorbție în regiune a persoanelor care vor beneficia de servicii de integrare în Centrul Regional de Proceduri și Cazare pentru Solicitanții de Azil de la Crevedia, precum și sprijin pentru realizarea proiectului de documentație de atribuire necesare pentru operaționalizarea acestui centru regional. Ambele intervenții contribuie, totodată, la consolidarea capacității administrative a autorităților naționale implicate.

Grupul țintă potențial pentru OS 9.2 este format din migranți.

## **1.9. Indicatori specifici de program**

Nu este cazul.

## **1.10. Alocarea financiară stabilită**

Pentru prezentul apel de proiecte, bugetul alocat proiectului non-competitiv, ce va fi depus în cadrul axei prioritare 9, PI 9.iv/ Obiectiv specific 9.2, este de 47.371 euro, din care contribuția UE este de 40.000 euro (84,44%), contribuția națională este de 7.371 euro (15,56%).

## **1.11 Valoarea minimă și maximă a proiectului, rata de cofinanțare**

### **1.11.1 Valoarea minimă și maximă a proiectului**

**Valoarea maximă eligibilă a proiectului trebuie să se încadreze în alocarea financiară stabilită pentru prezentul apel de proiecte, prevăzută la punctul 1.10.**

Bugetul proiectului va fi exprimat DOAR în lei.

### **1.11.2 Contribuția proprie minima a solicitantului**

Contribuția proprie a beneficiarului în cadrul acestui apel este 15,56% din valoarea totală eligibilă a proiectului.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările și completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările și completările ulterioare,* disponibil la <http://mfe.gov.ro/programe/autoritati-de-management/am-pocu/>.

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 29-Cheltuieli cu  servicii | 100 - cheltuieli pentru consultanță și expertiză, inclusiv pentru elaborare  PMUD | * Cheltuielile pentru achiziționarea sau realizarea de studii, cercetări de piață, analize. * Cheltuielile aferente pregătirii documentației de licitație, organizării şi derulării procedurilor de achiziție publică efectuate in cadrul proiectului. |

**Informare și publicitate proiect**

Conform *Metodologiei de verificare, evaluare și selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările și completările ulterioare,* CAPITOLUL 9 „Informare și publicitate”*.*

NB Cheltuielile aferente activității de informare și publicitate nu vor fi bugetate în cadrul proiectului.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare.*

N.B. Solicitantul de finanțare nerambursabilă are obligația de a respecta prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prevederile Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare, prin care a fost transpusă Directiva [2002/58](https://lege5.ro/App/Document/gm2dsnrsha/directiva-nr-58-2002-privind-prelucrarea-datelor-personale-si-protejarea-confidentialitatii-in-sectorul-comunicatiilor-publice-directiva-asupra-confidentialitatii-si-comunicatiilor-electronice?d=2023-01-31)/CE a Parlamentului European şi a Consiliului privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului, cu privire la prelucrarea datelor cu caracter personal procesate în evaluarea, contractarea și implementarea proiectului.

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare*
* *Metodologiei de evaluare și selecție a proiectelor POCU*
* *Prezentului Ghid al solicitantului – Condiții specifice*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările și completările ulterioare* și cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este 11.08.2023.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare,* disponibil la <https://mfe.gov.ro/programe/autoritati-de-management/am-pocu/> ***.***

**Termenul estimat de finalizare a procesului de contractare este 15.08.2023.**

**Anexe**

ANEXA 1. Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

ANEXA 3. Declarație pe propria răspundere privind asumarea responsabilității pentru asigurarea sustenabilității măsurilor sprijinite